29. 6. 81 De Europæiske Fællesskabers Tidende Nr. C 159/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets direktiv om fastsættelse af de grundlæggende normer for 
sundhedsbeskyttelse af arbejdstagere og enkeltpersoner i befolkningen mod de farer, der er 
forbundet med mikrobølgestråling 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 249 af 26. september, side 6. 
A. UDTALELSENS JURIDISKE GRUNDLAG 
Rådet besluttede den 8. juli 1980 i medfør af artikel 198 i traktaten om oprettelse af Det 
europæiske økonomiske Fællesskab at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 186. plenarforsamling, afholdt i 
Bruxelles, den 25. og 26. marts 1981 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 8. juli 1980 fra 
Rådet for De europæiske Fællesskaber om Udvalgets 
udtalelse om forslag til Rådets direktiv om fastsæt­
telse af de grundlæggende normer for sundhedsbe­
skyttelse af arbejdstagere og enkeltpersoner i befolk­
ningen mod de farer, der er forbundet med mikro­
bølgestråling, under henvisning til beslutning truffet af Udvalgets 
præsidium den 2. juli 1980 om at pålægge afdelingen 
for sociale anliggender at udarbejde en udtalelse om 
forslaget, 
under henvisning til denne afdelings udtalelse, ved­
taget på mødet den 12. marts 1981, 
under henvisning til mundtlig beretning aflagt af 
ordføreren, von der Decken, 
under henvisning til drøftelserne på den 186. plenar­
forsamling den 25. og 26. marts 1981, mødet den 
25. marts 1981, og 
Nr. C 159/2 De Europæiske Fællesskabers Tidende 29. 6. 81 
ud fra følgende betragtninger: 
Udvalget har i flere udtalelser opfordret til og krævet, 
at der i lighed med ioniserende stråling også blev 
udarbejdet regler og normer for beskyttelse mod 
ikke-ioniserende stråling; 
med den stadig stigende anvendelse af mikrobølger 
på mange forskellige livsområder er det nødvendigt 
at opstille regler og normer for at beskytte menneske­
ne— 
enstemmigt 
VEDTAGET FØLGENDE UDTALELSE: 
Generelle bemærkninger 
1. Det økonomiske og sociale Udvalg glæder sig 
over, at Kommissionen med dette forslag til direktiv 
om farerne ved mikrobølgestråling har efterkommet 
bl. a. Udvalgets opfordringer og krav om, at der — 
efter opstillingen af regler og normer for beskyttelse 
mod ioniserende stråling — også blev udarbejdet 
regler og normer for beskyttelse mod ikke-ionise­
rende stråling (*). 
2. Udvalget er sig bevidst, at mikrobølger kun re­
præsenterer første del af området ikke-ioniserende 
stråling; det går ud fra, at der snart kan ventes lig­
nende initiativer fra Kommissionen angående de 
øvrige former for ikke-ioniserende stråling, som uv-
stråler og laserstråler. 
3. Anvendelsen af mikrobølger, dvs. elektromagne­
tiske bølger med bestemte frekvenser, har fået stor 
betydning på mange områder, og er i stadig stig­
ning. 
4. Mikrobølgers indvirkning på det menneskelige 
legeme kan medføre skader. Da disse stråler anven­
des i stadig stigende omfang, er det derfor nødven­
digt at opstille regler og normer for at beskytte 
mennesket. 
C1) Det økonomiske og sociale Udvalgs udtalelse om for­
slag til Rådets direktiv (Euratom) om fastlæggelse af 
grundlæggende normer til beskyttelse af befolkningens 
og arbejdstagernes sundhed mod de farer, der er forbun­
det med ioniserende stråling (dok. CES 439/73 — 
24. maj 1973, side 5): »Endvidere håber Udvalget, at de 
gode resultater, der er opnået til dato inden for Fælles­
skabet m. h. t. strålingsbeskyttelse vil kunne udvikles og 
finde anvendelse på andre områder af miljøbeskyttel­
sen«. 5. Desuden kan man undgå hindringer for han­
delen ved at indføre fælles regler og normer i Det 
europæiske Fællesskab. 
6. Mikrobølgernes kendte og alment anerkendte 
skadevirkning på det menneskelige legeme skyldes 
den forøgelse af legemstemperaturen, der kan ind­
træde, når der via mikrobølgerne tilføres legemet så 
megen varme, at dets temperaturregulering ikke kan 
holde temperaturen konstant. 
7. Også øjnenes linser kan beskadiges. De gen­
nemstrømmes ikke af blod. Varme, der opstår i lin­
serne som følge af udsættelse for mikrobølger, trans­
porteres derfor uhyre langsomt bort, hvorfor der 
relativ hurtigt kan blive tale om en overmåde kraftig 
temperaturstigning. Derved bliver linserne uklare 
(katarakt eller grå stær). Øjet må betragtes som et 
udsat organ. 
8. For begge skadetypers vedkommende kan der 
angives en grænse, hvorunder strålepåvirkning ikke 
kan føre til skader. 
9. Hidtil har man ikke videnskabeligt påvist, at der 
skulle findes andre skadelige virkninger, fremkaldt 
af væsentlig lavere strålepåvirkning og beroende på 
andet end varmeudviklingen. Men man strides dog 
om, hvorvidt det er tilfældet. Navnlig fra de østeuro­
pæiske lande berettes der om iagttagelser af sådanne 
virkninger; men hidtil har de ikke kunnet bekræftes 
entydigt. 
10. Der må skelnes mellem tre anvendelsesfor­
mer: 
— lukkede systemer, 
— åbne systemer, 
— medicinsk anvendelse. 
11. I de lukkede systemer underkastes forskellige 
substanser en varmebehandling, hvorved de udtør­
res, koges, optøs osv. Behandlingen kunne principielt 
også foregå ved hjælp af andre varmekilder, men er 
bedre, billigere eller hurtigere med mikrobølger. Det 
anvendte apparatur er normalt helt indkapslet. Ri­
siko for personer er udelukket, hvis apparaturets sik­
kerhedsforanstaltninger er i orden. 
12. I de åbne systemer anvendes mikrobølger som 
ved radar til formidling af oplysninger, afstandsmå-
ling og sigtning. Mikrobølgerne sendes altså bort fra 
systemet. Da større områder herved berøres, opstår 
der ikke alene problemer med beskyttelse af det per­
sonale, der betjener apparaturet, men også med be­
skyttelse af befolkningen. 
29. 6. 81 De Europæiske Fællesskabers Tidende Nr. C 159/3 
13. Inden for den medicinske anvendelse opvarmer 
man af terapeutiske grunde bestemte dele af legemet. 
Også her optræder arbejderbeskyttelsesproblemet, 
nemlig i forhold til lægen og det medicinsk-tekniske 
personale. Desuden må patienten beskyttes mod for 
høj utilsigtet stråling. Udvalget mener, at ikke alene 
arbejderbeskyttelsen, men også patientens beskyt­
telse må tilgodeses enten i dette direktiv eller snarest 
muligt i et nyt. 
Særlige bemærkninger 
Artikel 1 
14. Begrebet »kontrolleret område« er noget helt 
specielt for ioniserende stråler, og dets definition 
passer ikke til problemerne vedrørende mikrobølger. 
For at undgå forvekslinger bør man indføre et andet 
begreb. 
15. Fastlæggelse af frekvensområde er ikke et 
spørgsmål om definition, men om anvendelsesområ­
de, hvorfor det hører hjemme i artikel 2. Dette er 
vigtigt, da også elektromagnetiske bølger med frek­
venser under 300 MHz (300 MHz = 300 mio sving­
ninger pr. sekund) er at betragte som mikrobølger, 
men de skal ikke omfattes af dette direktiv. Da 
mikrobølger i frekvensområdet under 300 MHz mu­
ligvis også kan forårsage skader, venter Udvalget, at 
Kommissionen snart fremlægger et direktivforslag, 
der dækker dem. 
16. De øvrige definitioner på de forskellige sprog 
bør kontrolleres endnu engang af sagkyndige. 
Artikel 2 
17. Udvalget mener, at direktivet også bør omfatte 
stråling, som patienter udsættes for i forbindelse med 
medicinsk behandling. Men hvis Kommissionen 
ønsker at behandle dette problemkompleks i et sær­
ligt direktiv, bør det udtrykkelig fastslås i artikel 2, at 
medicinsk apparatur og beskyttelse i forbindelse med 
anvendelsen heraf falder ind under dette direktivs 
anvendelsesområde. 
Artikel 3 
18. I forslaget er en del af grænseværdierne anført i 
et bilag. Udvalget mener, at de alle bør samles i 
artikel 3. 19. Hvad angår de fastlagte grænseværdiers højde, 
opfordrer Udvalget Kommissionen til nøje at følge 
de forskningsprojekter, som bl. a. Verdenssundheds­
organisationen har i gang på dette område, og til 
løbende at undersøge, om de fører til resultater, der 
gør det nødvendigt eller berettiget at nedsætte EF-
grænseværdierne. 
20. Da vor viden på området er meget ufuldstæn­
dig, og medlemsstaterne ikke udfolder nogen forsk­
ningsaktivitet, mener Udvalget, at Kommissionen 
selv bør indlede et passende forskningsprogram. 
Derudover bør der skaffes de nødvendige finansielle 
midler. For at tilvejebringe et informationsgrundlag 
herfor foreslår Udvalget, at der i direktivet indføjes 
bestemmelser om informationspligt vedrørende ska­
delige virkninger af udsættelse for mikrobølger. 
Artikel 4, 5 og 8 
21. Udvalget mener, det ville gavne direktivforsla­
gets klarhed om artikel 4, 5.1. og 8 blev sammenfattet 
således: 
»Arbejde under indvirkning af mikrobølger må 
kun finde sted under kompetent lægekontrol eller 
efter lægelig godkendelse, hvis der er tale om 
bevidst udsættelse, der overskrider de i artikel 3 
anførte grænseværdier; det samme gælder arbej­
der, hvor legemet, udover at være udsat for mikro­
bølger, belastes af særlige forhold, f.eks. forhøjet 
temperatur. I givet fald må grænseværdierne i arti­
kel 3 nedsættes tilsvarende.« 
22. Artikel 5.2. er til dels ukorrekt formuleret. Desu­
den bør den udvides, hvorefter følgende formulering 
foreslås: 
»Skal der arbejdes i strålingsfelter med kontinuer­
lige bølger med energifluenshastigheder på over 
1000 Wm-2 (100 mWcm-2) eller dermed ækvivalent 
intermitterende stråling, skal den stråling, de på­
gældende personer udsættes for, nedsættes ved 
hjælp af beskyttelsesbeklædning, sikkerhedsudstyr 
og -foranstaltninger. Både beklædning, udstyr og 
foranstaltninger kontrolleres med mellemrum.« 
Artikel 6 
23. De omtalte kontrolforanstaltninger må specifi­
ceres nærmere; ellers kunne man tro, der sigtedes til 
den i artikel 7 nævnte skiltning, og at man anså den 
for tilstrækkelig. 
24. Det må også overvejes, om ikke ethvert værelse 
i en lægepraksis, hvor der er opstillet mikrobølgeap-
Nr. C 159/4 De Europæiske Fællesskabers Tidende 29. 6. 81 
paratur til terapeutisk brug ifølge denne definition, 
må erklæres for kontrolleret område; hvilke følger 
ville det have for læger og patienter? 
25. Sidste punktum i tredje afsnit burde formuleres 
således: 
»Afgrænsninger af det kontrollerede område fast­
lægges af den bruger, der er ansvarlig for sikker­
heden.« 
Artikel 7 
26. Vil man ikke integrere denne artikel i artikel 6, 
hvad der var det bedste, bør den formuleres såle­
des: 
»Ved indgangene til fareområder skal der på pas­
sende måde gøres opmærksom på faren.« 
Standardiseringen af de relevante advarselsstop bør 
fremskyndes. 
Artikel 10 
27. Beskyttelse af befolkningen bør ikke i direktivet 
behandles under afsnit IV »Beskyttelsesforanstalt­
ninger i praksis«. Emnet bør udgøre et særligt afsnit, 
hvis man bibeholder denne inddeling. 
28. Beskyttelse af befolkningen omfatter to pro­
blemkredse: 
— udsættelse, forårsaget af åbne systemer, navnlig 
ved overlapning af stråling fra forskellige åbne 
systemer; 
— udsættelse, påført personer, der ikke erhvervs­
mæssigt beskæftiger sig med mikrobølger, som 
følge af en vis stråleemission fra lukket appara­
tur. 
Det første punkt er overhovedet ikke omtalt i arti­
kel 10. Udvalget kræver bestemmelser herom optaget 
i direktivet. 
Andet punkt lader sig bedst kontrollere ved hjælp af 
forskrifter om mønster- eller typeafprøvning. 
Artikel 11 
29. I denne artikel drejer det sig først og fremmest 
om beskyttelse af ikke-fagfolk, f.eks. husmødre, der 
Bruxelles, den 25. marts 1981. omgås et mikrobølgesystem. Der er altså tale om 
lukkede systemer. Efter Udvalgets opfattelse ville 
man opnå den bedste beskyttelse, hvis der ved hjælp 
af foreskrevne mønster- eller typeafprøvninger (hvis 
måleforskrifter udformes i henhold til IEC-publika-
tion 335—25) sikredes tilstrækkelig lave emissions­
værdier i forbindelse med ikke-fagfolks anvendelse 
af systemerne. Mønster- og typeafprøvningerne skal 
også omfatte sikkerhedsudstyr til forhindring af util­
sigtet emission. Også importerede systemer bør kræ­
ves underkastet sådanne afprøvninger. 
30. Ved kontrol af sikkerhedsudstyrets funktion 
kan man så også efter længere tids brug af et sådant 
lukket system undgå en risiko, uden at strålingsmå-
ling er nødvendig. 
Artikel 12 og 13 
31. Artikel 12 og 13 bør efter Udvalgets opfattelse 
sammenfattes således, at man først anfører det gene­
relle krav: 
»Medlemsstaterne træffer de nødvendige foran­
staltninger for at efterkomme dette direktiv inden 
et år efter dets meddelelse«, 
og dernæst opregner de vigtigste beskyttelsesforskrif-
ter efter betydning som f.eks. 
»Især træffer medlemsstaterne de foranstaltnin­
ger, der er nødvendige for at overholde grænse­
værdierne« 
og 
»Medlemsstaterne underretter Kommissionen om 
de bestemmelser, de vedtager til gennemførelse af 
dette direktiv«. 
Afsluttende bemærkning 
32. Udvalget glæder sig over, at Kommissionen har 
taget et initiativ til gennemførelse af beskyttelse mod 
farerne ved mikrobølger. Af tvingende saglige 
grunde anser det det for nødvendigt, at direktivet 
sættes i kraft snarest muligt. Dog bør det foreliggende 
forslag revideres under hensyntagen til bemærknin­
gerne i denne udtalelse. 
Tomas ROSEINGRAVE 
Formand for 
Det økonomiske og sociale Udvalg